

**ΕΡΤ2 - Ενημερωτικό σημείωμα και τροποποιήσεις προγράμματος**

**Σας ενημερώνουμε ότι την Τετάρτη 24/3/2021, λόγω μη μετάδοσης της ενότητας «ΜΑΘΑΙΝΟΥΜΕ ΣΤΟ ΣΠΙΤΙ», το πρόγραμμα της ΕΡΤ2 διαμορφώνεται ως εξής:**

##### **ΤΕΤΑΡΤΗ 24/3/2021**

**------------------------------**

**10:00 ΠΑΙΔΙΚΗ ΤΑΙΝΙΑ (Ε) Κ GR & διαθέσιμο στο ERTFLIX**

**«Λούι και Λούκα, ο μεγάλος αγώνας τυριού» (Louis & Luca - The Big Cheese Race / Solan Og Ludvig: Herfra Til Flåklypa)**

**Οικογενειακή ταινία κινούμενων σχεδίων, παραγωγής Νορβηγίας 2015.**

**Σκηνοθεσία:**  Rasmus A. Sivertsen.

**Υπόθεση:** Όταν ο Λούι, η καρακάξα, μαθαίνει για τον Μεγάλο Αγώνα Τυριού μεταξύ της γενέτειράς του και του γειτονικού χωριού, «τσιμπάει» αμέσως. Επιτέλους, η ευκαιρία που έψαχνε για να αποδείξει ότι είναι πραγματικά πρωταθλητής.

Παρασύρεται από τον ενθουσιασμό του και δεν διστάζει να βάλει στοίχημα. Στοιχηματίζει στη νίκη της ομάδας του, ποντάροντας ολόκληρο το σπίτι τους και το εκπληκτικό εργαστήρι του πανέξυπνου εφευρέτη Άλφι.

Φυσικά, ο αντίπαλός του, ο Κλίφορντ, ιδιοκτήτης του εργοστασίου τυριών της περιοχής, δεν θέλει να χάσει με τίποτα.
Ο Λούι με τον καλύτερό του φίλο, τον Λούκα, τον σκαντζόχοιρο και τον ευρηματικό Άλφι στην ομάδα του, δεν έχει την παραμικρή αμφιβολία ότι θα νικήσουν.

Παρ’ όλα αυτά, χάνει την αυτοπεποίθησή του, όταν η ομάδα του Κλίφορντ ενισχύεται από έναν παράξενο τύπο κι έναν άγριο γορίλα.

Άραγε, ο Άλφι θα συγχωρήσει τον Λούι και η παρέα των φίλων θα καταφέρει να βγουν νικητές παρά τις δυσκολίες που θα αντιμετωπίσουν;

**11:15 ΑΝ ΗΜΟΥΝ... (Ε)**

**Επεισόδιο 47ο: «Αν ήμουν… κουνέλι»**

**11:20 ΚΑΝ'ΤΟ ΣΤΑ ΜΕΤΡΑ ΣΟΥ  (Ε)**

**Επεισόδιο 3ο: «Καρτ και Ενυδρεία»**

**11:40 ATHLETICUS**

**Επεισόδιο 34ο: «Λείανση πάγου»**

**11:45 ΓΑΤΟΣ ΣΠΙΡΟΥΝΑΤΟΣ (Ε)**

**Επεισόδιο 15ο**

**12:07 ATHLETICUS  (Ε)**

**Επεισόδιο 40ό: «Καλλιτεχνικό πατινάζ»**

**-------------------------------**

**ΣΑΒΒΑΤΟ 27/3/2021**

**Σας ενημερώνουμε ότι η ελληνική ταινία για το Σάββατο 27/3/2021, στις 14:00, έχει ως εξής:** **«Ο ΑΔΕΡΦΟΣ ΜΟΥ Ο ΛΟΡΔΟΣ»** **Κ  W**

**Κωμωδία, παραγωγής 1966**

**Σκηνοθεσία:** Βαγγέλης Σειληνός

**Σενάριο:** Στέφανος Φωτιάδης

**Διεύθυνση φωτογραφίας:** Νίκος Δημόπουλος

**Μουσική:** Γιώργος Μουζάκης

**Παίζουν:** Γιώργος Πάντζας, Κώστας Καρράς, Άννα Ιασωνίδου, Γιάννης Γκιωνάκης, Κλεό Σκουλούδη, Καίτη Θεοχάρη,  Μαρίκα Κρεββατά, Γιώργος Γαβριηλίδης, Νικήτας Πλατής, Μίτση Κωνσταντάρα, Θάνος Παπαδόπουλος, Βαγγέλης Σειληνός, Μαρία Ιωαννίδου, Γιάννης Αλεξανδρίδης, Δημήτρης Γούσης, Στάθης Χατζηπαυλής

**Υπόθεση:** Ένας ηλεκτρολόγος αυτοκινήτων, ο Χάρης, τρώει όλα του τα χρήματα στους ράφτες καθώς έχει τη λόξα να θέλει να εμφανίζεται σαν «λόρδος».

Τσακώνεται διαρκώς με τον αδελφό του, τον Βασίλη, που είναι κι αυτός άνθρωπος του μεροκάματου (ελαιοχρωματιστής) και επιβαρύνεται ολομόναχος τα έξοδα του σπιτιού.

Ο Χάρης πιστεύει πως με την εμφάνισή του κάποτε θα κατορθώσει να ρίξει μια πλούσια κοπέλα και έτσι να αλλάξει τη ζωή του.

Η Μάρθα, όμως, η ζάπλουτη κόρη του εφοπλιστή Καραπεζή, ερωτεύεται και παντρεύεται τον αδελφό του Βασίλη, εξαιτίας του ότι ο τελευταίος της έσωσε τη ζωή, αδιαφορώντας για τη γνώμη του πατέρα της αλλά και για τα λεφτά του.

**Επίσης, σας ενημερώνουμε ότι το Σάββατο 27/3/2021, στις 21:20, θα μεταδοθεί σε επανάληψη από την εκπομπή «ΣΥΝ ΓΥΝΑΙΞΙ» (Α' ΚΥΚΛΟΣ): «ΕΛΕΥΘΕΡΙΑ ΝΤΕΚΩ»**

«Τι σημαίνει για μένα φως; Κατ’ αρχάς για να το δω, κλείνω τα μάτια μου». Η **Ελευθερία Ντεκώ,** σχεδιάστρια φωτισμών, βραβευμένη με EMMY για την τελετή έναρξης των Ολυμπιακών Αγώνων του 2004 στην Αθήνα, μιλάει στην εκπομπή της **ΕΡΤ2, «Συν γυναιξί»,** για την επαγγελματική και προσωπική της πορεία, για το φως και το σκοτάδι, αλλά και για τις δυσκολίες που αντιμετώπισε στον κλάδο λόγω του φύλου της.

Ο **Γιώργος Πυρπασόπουλος** συναντά την εθνική μας φωτίστρια και συζητούν, μεταξύ άλλων, για την εμπειρία της από τον φωτισμό της Ακρόπολης, αλλά και για το πώς είναι να μεγαλώνει την κόρη της ως single mother.

Παράλληλα, η Ελευθερία Ντεκώ εξομολογείται τις βαθιές σκέψεις της στη **Νικόλ Αλεξανδροπούλου,** η οποία βρίσκεται πίσω από τον φακό.

**Σκηνοθεσία-σενάριο-ιδέα:** Νικόλ Αλεξανδροπούλου

**Παρουσίαση:** Γιώργος Πυρπασόπουλος

**Αρχισυνταξία:** Μελπομένη Μαραγκίδου

**Παραγωγή:** Libellula Productions

**ΚΥΡΙΑΚΗ 28/3/2021**

**Σας ενημερώνουμε ότι η ελληνική ταινία για την Κυριακή 28/3/2021, στις 14:00, έχει ως εξής:** **«Ο ΓΑΜΠΡΟΣ ΜΟΥ Ο ΠΡΟΙΚΟΘΗΡΑΣ»  Κ W**

**Κωμωδία, παραγωγής 1967**

**Σκηνοθεσία:** Βαγγέλης Σειληνός

**Σενάριο:** Στέφανος Φωτιάδης

**Διεύθυνση φωτογραφίας:** Δημήτρης Παπακωνσταντής

**Παίζουν:** Γιώργος Πάντζας, Διονύσης Παπαγιαννόπουλος, Γιάννης Γκιωνάκης, Ελένη Προκοπίου, Δέσποινα Στυλιανοπούλου, Δημήτρης Καλλιβωκάς, Νανά Σκιαδά, Αντώνης Παπαδόπουλος, Βαγγέλης Σειληνός, Αντώνης Θησέας, Αλέξης Γκόλφης, Γιώργος Καρέτας, Νότα Φιοράκη, Ελπίδα Μπραουδάκη, Διονυσία Ρώη

**Υπόθεση:** Ο Ζαχαρίας και ο Θωμάς είναι δύο καλοί φίλοι και συνάδελφοι. Ο Θωμάς αναζητεί μια πλούσια νύφη, την οποία τελικά βρίσκει ο Ζαχαρίας, όλως τυχαίως, στο συμπαθητικό πρόσωπο της Ουρανίας, η οποία τον ερωτεύεται κεραυνοβόλα και τον καλεί στην έπαυλη του μεγαλοεπιχειρηματία πατέρα της, που φέρει το σημαδιακό όνομα κύριος Χρυσός. Ο Θωμάς, όμως, από τη ζήλια του, ξεφουρνίζει τα νέα στην Ελευθερία, το μακρόχρονο «αίσθημα» του Ζαχαρία, η οποία βρίσκει τρόπο και πιάνει δουλειά στην έπαυλη του επιχειρηματία ως καμαριέρα. Ο Ζαχαρίας είναι τώρα παγιδευμένος ανάμεσα στις δύο γυναίκες και προσπαθεί να τα βολέψει, αλλά τελικά θα επιλέξει την Ελευθερία, αφήνοντας έτσι την Ουρανία στα χέρια του Θωμά.

**ΣΑΒΒΑΤΟ 3/4/2021**

**Τέλος, από την εκπομπή «ART WEEK», το Σάββατο 3/4/2021, στις 20:00, θα μεταδοθεί νέο επεισόδιο με καλεσμένο τον Τάση Χριστογιαννόπουλο.**

Η **Λένα Αρώνη** πηγαίνει στην **Εθνική Λυρική Σκηνή** και συναντά τον **Τάση Χριστογιαννόπουλο,** τον διεθνούς φήμης βαρύτονο, ο οποίος  υποδέχεται το **«Αrt Week»** και ξετυλίγει το νήμα της αξιοθαύμαστης καριέρας του.

Οι πρώτες σκέψεις του για την επιλογή αυτού του επαγγέλματος, οι σπουδές, τα ταξίδια σε ολόκληρο τον κόσμο, οι εμφανίσεις στις σπουδαιότερες αίθουσες όπερας του κόσμου...

Ο Τάσης Χριστογιαννόπουλος μοιράζεται την άποψή του για την επιτυχία, την πίστη, την τύχη, τον ανταγωνισμό, την ευγνωμοσύνη.

΄Ενας σπουδαίος καλλιτέχνης, ο οποίος αξίζει της προσοχής όλων μας.

Μία πολύ ενδιαφέρουσα συνάντηση με φόντο την επίσημη έναρξη του διαδικτυακού καναλιού της Εθνικής Λυρικής Σκηνής

**GNO** με πλούσιο ρεπερτόριο, εκπληκτικές πρεμιέρες και με προεξάρχουσα την όπερα **«Ντον Τζιοβάνι» του Μότσαρτ** με τον Τάση Χριστογιαννόπουλο στον ομώνυμο ρόλο.

**Παρουσίαση - αρχισυνταξία - επιμέλεια εκπομπής:** Λένα Αρώνη

**Σκηνοθεσία:** Μανώλης Παπανικήτας